Kokkuvõttes siis on erastamise jutt poliitiline meeleheide eelarve täitmiseks, sest teiste kauboi-poliitikatega on majandusele tekitatud tõsist kahju ja nüüd loodetakse leida IPO (idioodid palutakse osalema) ehk initial public offering kaudu sularaha sukasääres hoidvaid  väikeinvestoreid. Milline välisinvestor tuleks riiki, kus käibemaks muutub 7 päevase etteteatamisega keset majandusaastat ja idee poliitikute peas selleks sündis kõigest 2 nädalat varem?  Minu meelest on juba 1997. aktsiakriisi järel ära tõestatud, et väikeaktsionärist sõidetakse meie väiksel turul üle. Meenutage kasvõi investeerimisfondide juhtumeid, kus SEB alguses ütles, et kandke ise oma kahjumid (meie hallatud fondidest) aga lõpuks ikkagi hüvitas tekitatud kahjud.  Ma arvan, et see idee  surutakse läbi, sest Mart Laar ei ole juba tükil ajal saanud läänest auhindu oma "reformide" tegemise eest ja siiani saadud umbes 0,5 miljonit seeklit on ka ära kulunud ja valimised on uksel ning kampaania vajab rahastamist.